Valeh Kərimov

**Valeh Seyfulla oğlu Kərimov** () — Azərbaycan aktyoru, Azərbaycan Respublikasının xalq artisti (2000). Azərbaycan Respublikası Prezidentinin fərdi təqaüdçüsü (2005)

## Həyatı
Valeh Kərimov 1944-cü il mart ayının 20-də İranın Şərqi Azərbaycan ostanının Miyana şəhərində dünyaya gəlib. 1969-cu ildə M. A. Əliyev adına Azərbaycan Dövlət İncəsənət İnstitutunun Dram və kino aktyoru fakültəsini bitirdikdən sonra öz aktyor taleyini həmişəlik olaraq Sumqayıt Teatrı ilə bağlayıb. Bu teatrda 70-ə yaxın obraz yaradıb, rejissor kimi bir neçə tamaşaya quruluş verib.

1990-cı ildən Azərbaycan Teatr Xadimləri İttifaqının üzvüdür. 1990-cı ildə "Azərbaycan SSR Əməkdar artisti", 2000-ci ildə isə "Azərbaycan Respublikasının Xalq artisti" fəxri adına, həmçinin Prezident mükafatına layiq görülüb.  2005 ci ildə Azərbaycan Respublikası Prezidentinin fərdi təqaüdünə layiq görülüb.

2015-ci ildən başlayaraq Gəncə Dövlət Dram Teatrında aktyor və rejissor kimi fəaliyyət göstərib.

4 iyun 2020-ci ildə "Vaqif Səmədoğlu" medalı ilə təltif edilmişdir.

2023-cü ilin mart ayında Mingəçevir Dövlət Dram Teatrında aktyor və quruluşçu rejissor kimi işə başlayıb.

## Ailəsi
Atası Məhərrəm Danayi Azərbaycan Milli Hökuməti dövründə Azərbaycan Milli Məclisinə keçirilən seçkilərdə Əhərdən nümayəndə seçilib. AMH süqut etdikdən sonra Azərbaycana köçüb. Təqib olunmamaq üçün özünə Seyfulla Kərimov adını götürüb.

Loğman Kərimovun qardaşıdır. Həyat yoldaşı Zöhrə Bayram qızı Kərimova Sumqayıt şəhərindəki 20 saylı "Göy qurşağı" uşaq bağçasının müdirəsi olmuş, 30 may 2016-cı ildə vəfat etmişdir.

## Əsas rolları
**Sumqayıt Dövlət Dram Teatrı**

* oynadığı rollar
# Müsyo Jordan və dərviş Məstəli şah (M. F. Axundov) — qonaq
# Sevil (C. Cabbarlı) — Balaş
# Yadındamı? (A. Məmmədov) — Zaur
# Müsibəti Fəxrəddin (N.b. Vəzirov) — Fəxrəddin
# Toy (S. Rəhman) — Surxay
# Nəsrəddin (Y. Əzimzadə) — Nəsrəddin
# Elbrus evlənir (G. Xuqayev) — Elbrus; Albadam
# Ülviyyə (R. İsmayılov) — Qədim
# Tamahkar (S. S. Axundov) — Hacı Murad
# Komsomol poeması (İ. Coşğun) — Gəray bəy
# Skapenin kələkləri (Molyer) — Silvestr
# Demoklisin qılıncı (N. Hikmət) — komisyonçu
# Adamın adamı (Anar) — İbiş İbişli
# Maskarad (M. Lermontov) — Sprixt
# Vəfalı Səriyyə (C. Cabbarlı) — Məhərrəm
# Müfəttiş (N. Qoqol) — Xlestakov
# Lənkəran xanının vəziri (M. F. Axundov) — vəzir
# Bəxt üzüyü (V. Səmədoğlu) — Moşu
# Bir gecəlik ər (R. N. Güntəkin) — Hilmi
# Hamlet (mono-tamaşa; V. Şekspir) — Hamlet
# Qarışqa yuvası (Ə. Qiyas) — Qafar
# Mənim ağ göyərçinim (T. Vəliyeva) — hərbçi

* quruluş verdiyi tamaşalar
# Tamahkar (S. S. Axundov) — 10.02.1974 / 25.04.1993
# Gəl qohum olaq (İ. Məlikzadə) — 08.12.1997
# Sehrli yaylıq (K. Həsənov) — 22.03.2000
# Lotereya (M. Moyame) — 02.04.2003.

## Filmoqrafiya
# Anlamaq istəyirəm (film, 1980) — rol: iclas iştirakçısı
# Bağdada putyovka var... (film, 2000) — rol: Qürbət
# Balqabaq (film, 2007)
# Bəxt üzüyü (film, 1991) — Moşu Göyəzənli
# Gəl qohum olaq (film, 2001)
# Milli bomba (film, 2004) — rol: Məmmədin atası
# Hərənin öz payı+tayı (film, 2006) — rol: Seyfi
# Mən sənin dayınam (film, 2001)
# Pəncərə (film, 1991)
# Yerlə göy arasında (film, 1999)
# 100 kağız (film, 2015)
# Ölülər XXI əsr (film, 2016)
# Bəxt üzüyü 2 (film, 2017) — Moşu Göyəzənli

## İstinadlar

### Ədəbiyyat
* 

## Xarici keçidlər
* Mədəniyyət yazarı Vasif Ayanın "Şəxsi əşyalar" adlı müəllif layihəsinin qonağı xalq artisti Valeh Kərimovdur, YouTube
* Mingəçevir Dövlət Dram teatrında yeni premyera — FOTOLAR